ตำบลพิมลราช

พิมลราช เป็นส่วนหนึ่งของอำเภอบางบัวทองซึ่งเป็นส่วนหนึ่งของจังหวัดนนทบุรี นอกจากนี้ การคมนาคมก็สะดวกสบาย อีกทั้งหมู่บ้านจัดสรรระดับสูงที่มากมายทำให้ประชากรเพิ่มขึ้นอย่างรวดเร็ว

** ประวัติ**
ตำบลพิมลราชแต่เดิมเป็นหมู่บ้านหนึ่งอยู่ในตำบลบางบัวทอง ต่อมาปี พ.ศ. 2532 ได้แยกตัวมาตั้งเป็นตำบลพิมลราช มี 8 หมู่บ้าน เหตุที่ชื่อว่าตำบลพิมลราชนั้น เนื่องจากมีคลองพระราชาภิมณฑ์เป็นคลองที่สำคัญไหลผ่านตำบล ชาวบ้านส่วนใหญ่อาศัยทำการเกษตร เพาะปลูก ตลอดจนใช้บริโภค คลองนี้จึงเป็นเสมือนชีวิตของตำบล จึงได้เรียกกันว่า "พิมลราช"

**ที่ตั้งและอาณาเขต**
พื้นที่ตำบลพิมลราชส่วนใหญ่อยู่ในเขตเทศบาลเมืองพิมลราช และบางส่วนอยู่ในเขตเทศบาลนครบางบัวทอง มีอาณาเขตติดต่อกับตำบลข้างเคียง ดังนี้- ทิศเหนือ ติดกับตำบลบางบัวทอง ตำบลโสนลอย และตำบลละหาร อำเภอบางบัวทอง มีแนวกึ่งกลางคลองพระพิมล คลองเขมร และคลองบางบัวทองเป็นเส้นแบ่งเขต- ทิศตะวันออก ติดกับตำบลบางพลับและตำบลอ้อมเกร็ด อำเภอปากเกร็ด มีแนวกึ่งกลางคลองชลประทานพระอุดม-บางบัวทอง (คลองแอน) แนวกำแพงหมู่บ้านลภาวัน 10 แนวกำแพงหมู่บ้านดิเอมเมอรัลด์พาร์ค 3 แนวกำแพงหมู่บ้านดิเอมเมอรัลด์การ์เด้นบางบัวทอง และคลองขุนมหาดไทย (ท่าลาย) เป็นเส้นแบ่งเขต- ทิศใต้ ติดกับตำบลบางรักพัฒนาและตำบลบางคูรัด อำเภอบางบัวทอง มีแนวกึ่งกลางคลองบางบัวทอง ซอยหมู่บ้านชลลดา 18 ซอยหมู่บ้านชลลดา 17 แนวรั้วด้านทิศใต้ของหมู่บ้าน ป.ผาสุขนิเวศน์ และคลองบ้านกล้วยเป็นเส้นแบ่งเขต- ทิศตะวันตก ติดกับตำบลทวีวัฒนาและตำบลไทรน้อย อำเภอไทรน้อย มีแนวกึ่งกลางคลองตาชมเป็นเส้นแบ่งเขต

**เขตการปกครอง**
ตำบลพิมลราชมีเขตการปกครองทั้งหมด 8 หมู่บ้าน ได้แก่ - หมู่ที่ 1 บ้านคลองเจ้า- หมู่ที่ 2 บ้านคลองฝั่งเหนือ- หมู่ที่ 3 บ้านกล้วย- หมู่ที่ 4 บ้านค่ายสาม- หมู่ที่ 5 บ้านโรงสวด- หมู่ที่ 6 บ้านโสนลอย- หมู่ที่ 7 บ้านโรงกระโจม- หมู่ที่ 8 บ้านคลองตาชม

**ประชากร**
เมื่อสิ้นปี พ.ศ. 2563 ตำบลพิมลราชมีประชากรทั้งสิ้น 52,684 คน โดยอยู่ในเขตเทศบาลเมืองพิมลราช 47,874 คน และอยู่ในเขตเทศบาลนครบางบัวทอง 4,810 คน ประชากรส่วนใหญ่มีอาชีพทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องที่ตำบลพิมลราชและเทศบาลนครบางบัวทอง และบางส่วนเดินทางไปทำงานในกรุงเทพมหานคร

**การคมนาคม**
ตำบลพิมลราชมีอาณาเขตติดกับตัวอำเภอบางบัวทอง ห่างจากกรุงเทพมหานครประมาณ 22 กิโลเมตร มีเส้นทางคมนาคมดังนี้- ถนนกาญจนาภิเษก- ถนนบางกรวย-ไทรน้อย- ถนนบ้านกล้วย-ไทรน้อย

**สาธารณูปโภค**
 ไฟฟ้า อยู่ในเขตการไฟฟ้านครหลวง เขตบางบัวทอง- ประปา อยู่ในเขตการประปานครหลวง สาขาบางบัวทอง- โทรศัพท์ มีให้บริการทั้ง โทรศัพท์พื้นฐาน, โทรศัพท์เคลื่อนที่, WI-FI และระบบ 3G ที่พื้นที่รองรับแล้ว- การแพทย์ มีโรงพยาบาลชุมชนพิมลราช โรงพยาบาลบางบัวทอง ฯลฯ- ไปรษณีย์ ให้บริการโดยไปรษณีย์ไทย สาขาบางบัวทอง

**รถโดยสารประจำทาง**
 127 บางบัวทอง-สะพานสมเด็จพระปิ่นเกล้า- 364 บางบัวทอง-นพวงศ์- 134 บางบัวทอง-สถานีขนส่งจตุจักร- 177 บางบัวทอง-อนุสาวรีย์ชัยสมรภูมิ-มาบุญครอง (วงกลม)- 337 นนทบุรี-ปทุมธานี- 516 บางบัวทอง-เทเวศร์- 528 ไทรน้อย-พระราม 9- 688 รังสิต-บางใหญ่- 1024 บางบัวทอง-สะพานพระราม 5- 1003 บางบัวทอง-ท่าน้ำนนทบุรี- รถตู้ปรับอากาศเทสโก้โลตัสปิ่นเกล้า-หมู่บ้านบัวทอง 4- รถตู้ปรับอากาศเดอะมอลล์งามวงศ์วาน-หมู่บ้านบัวทอง 4- รถตู้ปรับอากาศบางบัวทอง-พระปิ่นเกล้า- รถตู้ปรับอากาศบางบัวทอง-พงษ์เพชร (งามวงศ์วาน)- รถตู้ปรับอากาศบางบัวทอง-สีลม- รถตู้ปรับอากาศบางบัวทอง-ลาดพร้าว (จตุจักร)

**สถานที่สำคัญ**
 สวนสาธารณะเทศบาลเมืองพิมลราช- วัดพูนพิมลราช วัดประจำตำบลพิมลราช- ตลาดพิมลราช ตลาดสดตำบลพิมลราช- โรงพยาบาลบางบัวทอง 2 สังกัดกระทรวงสาธารณสุข- ตลาดน้ำพิมลราช อยู่บริเวณประตูน้ำพระยาบรรลือ

**ดูเพิ่ม**
 เทศบาลเมืองพิมลราช- เทศบาลนครบางบัวทอง

**แหล่งข้อมูลอื่น**
พิมลราช
หมวดหมู่:อำเภอบางบัวทอง